OpenLLM-France/wikimedia huggingface dataset:
# Aubrey Wisberg

Aubrey Wisberg (Londres, 20 octubre 1909 - Nova York, 14 març 1990), guionista de pel·lícules i de televisió i productor acreditat en més de 40 pel·lícules, va néixer a Londres i va emigrar als Estats Units. Primer es va instal·lar a Savannah, Geòrgia i posteriorment es va traslladar a Nova York per estudiar i treballar. Finalment es va traslladar a Hollywood. Els seus primers guions estaven ambientats en la segona guerra mundial (Counter-Espionage i Submarine Raider el 1942 i They Came to Blow Up America el 1943) i va realitzar multitud de pel·lícules d'aventures i comèdies. El guió de la seva pel·lícula The Horn Blows at Midnight (1945) va suposar el debut del còmic Jack Benny i el de Hercules in New York (1969), el d'Arnold Schwarzenegger. L'any 1950, conjuntament amb el guionista Jack Pollexfen va formar la productora Mid-Century Productions. Entre les seves pel·lícules es pot incloure The Man From Planet X (1951), Return to Treasure Island (1954) i Murder Is My Beat (1955).
Wisberg va ser també l'autor de diferents llibres incloent “Patrol Boat 999”, “Savage Soldiers”, “This is the Life” i “Bushman at Large”.

## Filmografia

* Submarine Eaider (1942, guió)
* Counter-espionage (1942, guió)
* They Came to Blow Up America (1943, guió)
* Bomber's Moonn (1943, guió)
* After Midnight with Boston Blackie (1943, història original)
* The Horn Blows at Midnight (1945, guió)
* Betrayal from the East (1945, guió i adaptació)
* The Power of the Whistler (1945, guió)
* Scape in the Fog (1945, guió)
* Just Before Dawn (1946, guió)
* So Dark the Night (1946, guió)
* The Falcon's Adventure (1946, guió)
* The U-boat Prisoner (1947, guió)
* Road to the Big House (1947, guió)
* The Big Fix (1947, guió)
* Heaven Only Knows (1947, guió)
* The Burning Cross (1947, guió)
* The Wreck of the Hesperus (1948, guió)
* Treasure of Monte Cristo (1949, història original i guió)
* The Desert Hawk (1950, guió)
* The Man from Planet X (1951, història original i producció)
* Captive women (1952, guió)
* At Sword's Point (1952, història original)
* Port Sinister (1953, història original i producció)
* Problem Girl (1953, guió)
* The Steel Lady (1953, història original)
* Captain John Smith and Pocahontas (1953, guió)
* The Neanderthal Man (1953, guió i producció)
* Return to Treasure Island (1954, guió)
* Dragon's Gold (1954, producció)
* Captain Kidd and the Slave Girl (1954, guió)
* Casanova's Big Night (1954, història original)
* Murder is my Beat (1955, història original, guió I producció)
* Son of Sinbad (1955, guió)
* The Women of Pitcairn Island (1956, guió)
* Mission Mars (1968, guió)
* Hèrcules es torna boig (Hercules in New York) (1969, guió i producció)

## Referències

* 1 2 «Obituari: “Aubrey Wisberg, 78, A Writer and Producer”». New York Times, 15-03-1990.
* ↑ «Aubrey Wisberg; Scenarist and Producer». Los Angeles Times, 17-03-1990.
# Llei Orgànica d'Harmonització del Procés Autonòmic

Llei Orgànica d'Harmonització del Procés Autonòmic, més coneguda com a LOAPA (sigles del nom en castellà de la llei) fou una llei orgànica aprovada per les Corts Generals el 30 de juny de 1982 mercès a un pacte subscrit entre el PSOE i la UCD. La idea va sorgir després del Cop d'estat del 23 de febrer a partir d'un informe de l'advocat Eduardo García de Enterría. Entre altres coses, preveia que la transferència de competències es realitzaria progressivament segons la capacitat de cada comunitat autònoma fins a arribar a equiparar-les totes.
CiU i Partit Nacionalista Basc contestaren amb la presentació d'un recurs d'inconstitucionalitat perquè van considerar que els Estatuts, textos amb caràcter constitucional, no podien estar limitats per una llei estatal. El 13 d'agost de 1983 el Tribunal Constitucional d'Espanya declarà anticonstitucional 14 dels 38 articles de la Llei. Amb la part que es va salvar es va aprovar la Llei 12/1983, de Procés Autonòmic.

## Reacció a Catalunya

L'aprovació de la llei va provocar un clima de crispació política a Catalunya, ja que es va considerar com un atac a l'autogovern i un gir a la dreta del govern espanyol, i provocà enfrontaments verbals entre els dirigents de CiU i els del PSC, que havien votat a favor de la llei. Això donà lloc a una gran manifestació convocada per la Crida a la Solidaritat el 13 de març de 1983, en què assistiren més de 300.000 persones, entre les quals alguns dirigents socialistes catalans a títol personal.

## Referències

* ↑ «L'intent d'harmonització (la LOAPA)». El Punt Avui, 11-12-2014. [Consulta: 29 novembre 2015].
* ↑ «Sobre el 23-F, el Manifiesto i la LOAPA: reflexions de Felip Solé i Sabarís». Arxivat de l'original el 2013-08-18. [Consulta: 5 març 2013].
# Emmanuel Hubert

Emmanuel Hubert (Sant-Maloù, 30 de desembre de 1970) va ser un ciclista i actual director esportiu francès. Com a ciclista fou professional de 1995 a 1997. Un cop retirat s'ha dedicat a la direcció esportiva de diferents equips.

## Palmarès

* 1993
** 1r a la Manche-Atlantique
** 1r al Gran Premi de Fougères
* 1994
** Campió de França en contrarellotge per equips
** 1r a la Manche-Atlantique
** 1r a la Tarbes-Sauveterre
** 1r al Gran Premi de Cours-la-Ville
* 1995
** 1r al Tour de l'Ain
** Vencedor d'una etapa al Tour de l'Avenir

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Sermersheim

Sermersheim (en alsacià Sarmersche) és un municipi francès, situat a la regió del Gran Est, al departament del Baix Rin. L'any 1999 tenia 829 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 692 | 674 | 674 | 604 | 677 | 829 |

## Administració

Llista d'alcaldes :
| Període | Identitat | Partit |
| 2001- | Roger Kieffer | |
# Grup de la fosfuranilita

El grup de la fosfuranilita és un grup de minerals fosfats. Dins del grup s'hi inclouen quatre minerals, vegeu-los:
| Nom del mineral | Fórmula | Sistema i simetria |
| Bergenita | Ca₂Ba₄(UO₂)$_9$(PO₄)₆O₆ · 16H₂O | Mon. 2/m: P2$_1$/b |
| Dewindtita | H₂Pb₃(UO₂)₂(PO₄)₄O₄ · 12H₂O | Orto. mmm (2/m 2/m2/m): Cmma |
| Fosfuranilita | (H₃O)₃KCa(UO₂)₇(PO₄)₄O₄ · 8H₂O | Orto. mmm (2/m 2/m2/m): Cmcm |
| Yingjiangita | K₂Ca(UO₂)₇(PO₄)₄(OH)₆ · 6H₂O | Orto. mmm (2/m 2/m2/m): Cmcm |

## Galeria

* Bergenita
* Fosfuranilita
* Yingjiangita
* Dewindtita

## Referències

* 1 2 «Phosphuranylite Group: Phosphuranylite Group mineral information and data.». [Consulta: 28 juliol 2017].
# Courtagnon

Courtagnon és un municipi francès, situat al departament del Marne i a la regió del Gran Est. L'any 2007 tenia 72 habitants.

## Demografia
### Població

El 2007 la població de fet de Courtagnon era de 72 persones. Hi havia 24 famílies, de les quals 10 eren parelles sense fills i 14 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 26 habitatges, 24 eren l'habitatge principal de la família i 2 eren segones residències. 25 eren cases i 1 era un apartament. Dels 24 habitatges principals, 17 estaven ocupats pels seus propietaris i 7 estaven llogats i ocupats pels llogaters; 5 tenien tres cambres i 19 en tenien cinc o més. 18 habitatges disposaven pel capbaix d'una plaça de pàrquing. A 6 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courtagnon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 8 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 45 persones, 35 eren actives i 10 eren inactives. De les 35 persones actives 32 estaven ocupades (16 homes i 16 dones) i 3 estaven aturades (2 homes i 1 dona). De les 10 persones inactives 2 estaven jubilades, 7 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de construcció.
L'únic servei als particulars que hi havia el 2009 era una empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Courtagnon a l'INSEE.
* Évolution et structure de la population Fitxa amb el detall de dades de Courtagnon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cultius de la Torre

Els Cultius de la Torre és un paratge d'antics camps de conreu ara abandonats del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria de Perauba.
Està situat a tocar de la Torre de Senyús, al seu sud-oest. Són al nord de la Rebolleda i al sud-oest de l'Obaga de la Torre de Senyús.
# Aubria masako

Aubria masako és una espècie de granota que viu al Camerun, República Centreafricana, República del Congo, República Democràtica del Congo, Gabon i, possiblement també, a Angola i Guinea Equatorial.

## Referències

* Amiet, J.-L., Ohler, A. & Perret, J.-L. 2004. Aubria masako. Llista Vermella d'Espècies Amenaçades de la UICN 2006. Accedit a data 21 d'abril del 2008.
# Emmanuel Habyarimana

Emmanuel Habyarimana és un militar i polític ruandès originari de katanga.
Habyarimana, pertanyent a l'ètnia Hutu, va pertànyer a les Forces Armades Ruandeses en l'estat pro-Hutu de Juvénal Habyarimana. Després de la reeixida conquesta de Ruanda per part del Front Patriòtic Ruandès, es va unir a les recentment constituïdes Forces Ruandeses de Defensa on va aconseguir el grau de coronel.
En 1997 va ser nomenat Secretari d'Estat per a la Defensa al govern de Ruanda. En 2000, passa a ser Ministre de Defensa de Ruanda, alhora que ascendeix fins al grau de general de brigada. Des d'aquest càrrec va exercir un important paper en les accions que va dur a terme Ruanda en la Segona Guerra del Congo.
En novembre de 2002 va ser destituït en el seu lloc del Ministeri de Defensa, en ser considerat massa favorable a les tesis hutu. Va ser reemplaçat per Marcel Gatsinzi.
El 30 de març de 2003 va fugir a Uganda al costat d'altres oficials de l'Exèrcit de Ruanda, com el tinent Ndayambaje i el tinent coronel Balthazar Ndengeyinka.

## Referències

* ↑ Mulongo, Freddy. «Général Emmanuel Habyarimana, l'homme qui fait peur Paul Kagamé au Rwanda !» (en francès). [Consulta: 16 desembre 2019].
* ↑ «Rwanda 'crushes' Hutu rebels». BBC News, 03-08-2001 [Consulta: 7 febrer 2008].
* ↑ «Lack of Choice May Delay Rwanda's VP Appointment». The East African, 01-05-2000 [Consulta: 7 febrer 2008].
* 1 2 «Rwanda ex-minister defects». BBC News, 01-04-2003 [Consulta: 7 febrer 2008].
# Sermide e Felonica

Sermide e Felonica és un municipi italià, dins de la província de Màntua a la regió de la Llombardia.
Es va crear l'1 de març de 2017 amb la fusió dels antics municipis de Sermide i Felonica.

## Referències

* ↑ «Sermide e Felonica, fusione per incorporazione: nasce il nuovo Comune». Il Giorno, 14-02-2017 [Consulta: 20 abril 2017].
# Grup de la fluorita

El grup de la fluorita és un grup mineral de la categoria dels halurs. El grup engloba tres minerals: la fluorita (CaF₂), la fluorocronita (PbF₂) i l'estronciofluorita (SrF₂). Els membres del grup han estat descrit en tots els continents. Va ser publicat per primera vegada l'any 2010, i aprovat per l'Associació Mineralògica Internacional l'any 2011.
La fórmula general del grup és MX₂, on M pot ser substiduïda per Ca, Pb i Sr i X per F.
El grup està integrat per tres espècies minerals:
| Espècie | Fórmula |
| Fluorita | CaF₂ |
| Fluorocronita | PbF₂ |
| Estronciofluorita | SrF₂ |
En petrologia, els minerals del grup de la fluorita són un component essencial de la borengita, una roca ígnea ultrapotàssica afanaica amb les concentracions més altes de K₂O registrades (més del 14% en percentatge) entre les roques alcalines, i un component accessori en granits rics en fluor.

## Jaciments

La fluorita es troba àmpliament distribuïda per tot el planeta, al contrari de la fluorocronita que ha estat descrita únicament a la República de Sakha (Rússia), i de l'estronciofluorita, descrita només a la Península de Kola (Rússia). Als territoris de parla catalana destaquen les mines de Gualba, els afloraments de Singuerlín, les mines d'Osor i la mina Atrevida; també són força coneguts els exemplars octaèdrics de color verd molt luminescents de la mina i pedrera Berta (terme municipal de Sant Cugat del Vallès, Vallès Occidental) i els cúbics de diversos colors de Sant Marçal del Montseny (Viladrau, Osona).

## Referències

* ↑ «Fluorite Group» (en anglès). Mindat. [Consulta: 7 novembre 2015].
* ↑ Mills, Stuart J.; Kartashov, Pavel M.; Gamyanin, Gennadii N.; Whitfield, Pamela S.; Kern, Arnt; Guerault, Hugues; Kampf, Anthony R.; Raudsepp, Mati «Fluorocronite, the natural analogue of β-PbF$_2$, from the Sakha Republic, Russian Federation». European Journal of Mineralogy, 23, 4, 01-07-2011, pàg. 695–700. DOI: 10.1127/0935-1221/2011/0023-2136.
* ↑ «Borengite» (en anglès). Mindat. [Consulta: 12 desembre 2017].
* ↑ «Fluorine-rich granite» (en anglès). Mindat. [Consulta: 12 desembre 2017].

## Bibliografia

* ̈Mills S.J., Kartashov P.M., Gamyanin G.N., Whitfield P.S., Kern A., Guerault H., Kampf A.R., Raudsepp M. (2011) Fluorocronite, the natural analogue of β-PbF2, from the Saha Republic, Russian Federation. Eur. J. Min., 23, 695-700.
# Cristià Albert de Hohenlohe-Langenburg

Cristià Albert de Hohenlohe-Langeburg (en alemany Christian Albrecht zu Hohenlohe-Langenburg) va néixer a Langenburg el 27 de març de 1726 i va morir a Ludwigsruhe el 4 de juliol de 1789. Era el fill gran del comte Lluís de Hohenlohe-Langenburg (1696-1765), de la branca protestant dels Hohenlohe, i de la comtessa Elionor de Nassau-Saarbrücken (1707-1769). El comte Lluís i tots els seus descendents van ser elevats el 7 de gener de 1764 al rang de Prínceps de l'Imperi per l'emperador Francesc I.

## Matrimoni i fills

El 13 de maig de 1761 es va casar a Gedern amb la princesa Carolina de Stolberg-Gedern (1731-1796), filla del príncep Frederic Carles (1693-1767) i de Lluïsa Enriqueta de Nassau-Saarbrücken (1705-1766). El matrimoni va tenir set fills:
* Carles Lluís (1762-1825), casat amb la comtessa Amàlia Enriqueta de Solms-Baruth (1768−1847).
* Lluïsa Elionor (1763-1837), casada amb el duc Jordi I de Saxònia-Meiningen.
* Gustau Adolf (1764-1796).
* Cristina Carolina (1765-1768).
* Lluís Guillem (1767-1768).
* Cristià August (1768-1796).
* Carolina (1769-1803).

## Enllaços externs

* Genealogie der Familie von Hohenlohe
* Genealogie der Familie von Hohenlohe
* Verbindung Hohenlohe-Langenburg und Griechenland
# Lleó II

«Lleó II» té aquests significats:
* Papa Lleó II (Reggio de Calàbria, ? - Roma, 683), Papa de l'Església Catòlica del 682 al 683 venerat com a sant.
* Lleó II d'Armènia Menor (c. 1150 – 1219) príncep i rei d'Armènia Menor.
* Lleó II (emperador) (467 - 474), emperador de l'Imperi Romà d'Orient el 474.
* Lleó II és una galàxia nana esferoïdal en la constel·lació del Lleó.
Viccionari
# El preu de la venjança

El preu de la venjança (Vendetta en anglès) és una pel·lícula de venjança d'acció i thriller nord-americana del 2022 escrita i dirigida per Jared Cohn i protagonitzada per Clive Standen, Theo Rossi, Mike Tyson, Thomas Jane i Bruce Willis.
Es va estrenar en sales limitades i plataformes sota demanda el 17 de maig de 2022 per Redbox Entertainment. Ha estat doblada i subtitulada al català.

## Sinopsi

Als afores de Geòrgia, l'home de família i exmarí William Duncan (Clive Standen) surt a sopar amb la seva filla de 16 anys, Kat (Maddie Nichols), una jugadora de softbol amb somnis de jugar professionalment. Mentre William va a pel menjar, Kat es queda al cotxe i és assassinada pels germans Rory (Theo Rossi) i Danny (Cabot Basden), per ordre del seu pare, en Donnie (Bruce Willis). Aviat són arrestats per les autoritats, però William manipula la cort per fallar, permetent a en Danny sortir en llibertat. William decideix perseguir-lo i el mata la nit següent. Enfurismats, Donnie i Rory s'embarquen en un camí de venjança per eliminar en William. Fallant en la seva missió, William finalment mata a en Rory i en Donnie.

## Repartiment

* Clive Standen com a William Duncan
* Theo Rossi com a Rory Fetter
* Mike Tyson com a Roach
* Thomas Jane com a Dante
* Bruce Willis com a Donnie Fetter
* Kurt Yue com a Detectiu Brody
* Lauren Buglioli com a Jen Duncan
* Maddie Nichols com a Kat Duncan
* Derek Russo com a Zach
* Caia Coley com a Inferemra Pam

## Producció

El rodatge es va acabar el setembre de 2021.
Aquest mateix mes, Redbox Entertainment va anunciar que havia adquirit els drets de distribució nord-americans de la pel·lícula. El preu de la venjança és una de les últimes pel·lícules protagonitzades per Willis, que es va retirar de l'actuació perquè li van diagnosticar afàsia.

## Referències

* ↑ Romano, Nick (May 5, 2022). «Vendetta director says it's 'a special honor' to make one of Bruce Willis' final films». Entertainment Weekly.
* ↑ Dick, Jeremy. «Vendetta Director Says It Was a 'Special Honor' to Work with Bruce Willis», 06-05-2022. [Consulta: 17 maig 2022].
* ↑ «El preu de la venjança». Goita què fan, ara!. [Consulta: 13 febrer 2023].
* 1 2 Wiseman, Andreas. «'Vendetta': U.S. Deal For Under-The-Radar Action Pic Starring Bruce Willis, Clive Standen, Thomas Jane, Theo Rossi & Mike Tyson; First Look Images», 17-09-2021. [Consulta: 24 octubre 2021].
* ↑ Bolling, Gaius. «Bruce Willis, Mike Tyson made an action movie together», 17-09-2021. [Consulta: 24 octubre 2021].
* ↑ «Redbox Entertainment Acquires U.S. Distribution Rights to Action Thriller Movie Vendetta», 17-09-2021. [Consulta: 24 octubre 2021].
* ↑ Gruenwedel, Erik. «Redbox Acquires U.S. Distribution Rights to Bruce Willis Actioner 'Vendetta'», 17-09-2021. [Consulta: 24 octubre 2021].
* ↑ ; Kaufman, Amy«Concerns about Bruce Willis' declining cognitive state swirled around sets in recent years», 30-03-2022. [Consulta: 18 maig 2022].
# Serra de l'Obac

Serra de l'Obac és el nom dels següents llocs:
* Serra de l'Obac (Ivars de Noguera), serra del municipi d'Ivars de Noguera (Noguera).
* Serra de l'Obac (Artesa de Segre), serra dels municipis d'Artesa de Segre i Vilanova de Meià (Noguera).
* Serra de l'Obac (Bages), serra de les comarques del Bages i el Vallès Occidental.
* Serra dels Obacs (Oliana), serra dels municipis d'Odèn (Solsonès) i d'Oliana (Alt Urgell).
# Gürcü Mehmed Paixà II

Gürcü Mehmed Paşa fou un gran visir de l'Imperi Otomà del 1651 al 1652. Era esclau (però no eunuc) de Koca Sinan Paixà, diverses vegades gran visir als darrers anys del segle xvi.
A l'ombra del seu amo va ascendir i va arribar a beglerbegi de Rumèlia (1623), visir (625), beglerbegi de Damasc (1625-1626) i de Diyarbekir (1626-1627). El 1627 fou membre del diwan i va ocupar altres governs provincials. El 1635 va participar en la campanya d'Erevan i el 1638 en la de Bagdad. El 25 de febrer de 1640 fou kubbe weziri fins que el març de 1645 es va enfrontar al gran visir Sultanzade Semiz Mehmed Paixà (1644-1645).
Per una recomanació d'un favorit, el sultà Mehmet IV el va nomenar gran visir quan era el més vell de tots els visirs (27 de setembre de 1651), càrrec que va ocupar quasi 9 mesos (fins al 20 de juny de 1652). En el seu mandat no va poder acabar la campanya de Creta ni desallotjar als venecians dels Dardanels, i no va aconseguir tampoc un armistici amb Venècia. En els mesos que va governar els seus fills, germans, parents i amics van rebre diversos càrrecs. Fou destituït el 20 de juny de 1652 i tancat breument a la presó de Yedi Kule, però alliberat i autoritzat a residir a Istanbul.
Va aconseguir llavors nomenaments com a governador successivament de Temesvar (Temeshwar), Xipre (Kubrus) i Buda (Budun). Es creu que va morir en aquest darrer destí el 6 d'abril de 1666.

## Referències

* Histoire de l'Empire ottoman, depuis son origine jusqu'à nos jours, par J. von Hammer; traduit de l'allemand par J. J. Hellert, Volum 1 a 18
Gran visir otomà :
# Cristià

Un cristià és una persona que forma part del cristianisme, una religió abrahàmica monoteista que es basa en la vida i els ensenyaments de Jesús de Natzaret. «Cristià» deriva de la paraula Crist del grec antic, una traducció del terme Messies de l'hebreu clàssic, el terme «cristians» i fou usat per primer cop pels pagans a Antioquia.
El tret central de la fe cristiana són els evangelis, els ensenyaments que han de portar als humans a la salvació a través del missatge i l'obra de Jesús, particularment la seva expiació, crucifixió i resurrecció. Els cristians també creuen que Jesús és el messies que anunciaren les profecies de la bíblia hebrea. La majoria dels cristians creuen en la doctrina de la Santíssima Trinitat, una descripció de Déu Pare, Déu Fill i Esperit Sant.
Hi ha diverses interpretacions al cristianisme que a vegades entren en conflicte perquè n'hi ha diverses branques. El terme "cristià" també es fa servir com a adjectiu per descriure tot el relacionat amb el cristianisme, o en un sentit proverbial "tot el que és noble i bo com Crist"." El terme també es fa servir com una etiqueta per identificar les persones associades amb la cultura cristiana, independentment de les creences o pràctiques religioses personals.

## Referències

* ↑ Bickerman (1949) p. 145, The Christians got their appellation from "Christus," that is, "the Anointed," the Messiah.
* ↑ Judge, E. A.; Harrison, James R. The First Christians in the Roman World (en anglès). Mohr Siebeck, 2008, p. 437. ISBN 3161493109.
* ↑ 1Co 15:3
* ↑ 1Co 15:4
* ↑ El cristianisme en un cop d'ull, BBC. Retrieved 19 December 2011.
* 1 2 Woodhead, Linda. Christianity: A Very Short Introduction. Oxford: Oxford University Press, 2004, p. n.p..
* ↑ Beal, Timothy. Religion in America: A Very Short Introduction. Oxford: Oxford University Press, 2008, p. 35, 39. ."
* ↑ Schaff, Philip. «V. St. Paul and the Conversion of the Gentiles (Note 496)». A: History of the Christian Church.
* ↑ Dawkins: I'm a cultural Christian. BBC News, 10 desembre 2007.
Viccionari
# Cua de porc

La cua de porc és la part posterior del porc, sol ser de consistència cartilaginosa. A la cuina espanyola del nord hi ha plats elaborats amb cua de porc en què és ingredient principal i és cuinat amb llegums (faves, cigrons, etcètera), alguns plats famosos són les: mongetes vermelles amb cua de porc, cua de porc amb salsa, etc. Un altre exemple en la cuina de Zamora és la sanantonada (plat elaborat amb mongetes, orella, cua i cap). Hi ha altres en què és un ingredient secundari, com són: caldereta valenciana, alberges, fabada asturiana, olla de San Antón, etc. Els cues de porc es poden adquirir en carnisseries especialitzades, triperies, etcètera. Sol ser un subproducte de la matança del porc i de vegades pot trobar-se com embotit, adobat o en salaó. Se sol incloure en el botillo. En les creences populars la cua de porc forma part d'un dels atributs del diable juntament amb les potes de cabra. Abans es tenia la creença que els fills dels matrimonis entre familiars propers podien arribar a néixer amb cua de porc (Cent anys de solitud de Gabriel García Márquez).